ddrg/super_eurlex huggingface dataset:
1.

Ühenduse referentlabor tagab koostöö liikmesriikide hobuslaste haiguste riiklike/kesklaboritega või diagnostikalaborite harudega, mis uurivad üksikuid patogeene või patogeenide rühmi seoses hobuslaste haigustega, mis on loetletud direktiivi 90/426/EMÜ A lisas ja millele on viidatud direktiivi 92/65/EMÜ D lisa II peatüki A osas, välja arvatud hobuste aafrika katk, ning teostab eelkõige järgmisi toiminguid: a) ühenduse referentlabor on hobutööstuse esirinnas ja hoiab tihedaid sidemeid ratsa- ja võistlushobuste vastavate struktuuridega, et: i) tagada varane hoiatus, hinnata ning võimaluse korral prognoosida uute haiguste ja eelkõige epidemioloogiliste olukordade tekitatud ohtu; ii) jälgida haiguse olukorda maailmas ja piirkondlikult, saades korrapäraselt proove liikmesriikidest ja kolmandatest riikidest, kes on geograafiliselt või kaubanduslikult ühendusega seotud seoses hobuslaste või nendest saadud toodete kauplemisega; b) kui see on asjakohane ja vajalik, liigitab ja iseloomustab punkti a alapunktis ii nimetatud proovidest saadud patogeenide antigeene ja genoome, näiteks epidemioloogiliste kontrollide või diagnoosi kinnitamise jaoks ning i) edastab viivituseta selliste uuringute tulemused komisjonile, liikmesriigile ja asjakohasele riiklikule/kesklaborile; ii) määrab vajaduse korral tihedas koostöös maailma loomatervishoiu organisatsiooni (OIE) määratud piirkondlike referentlaboritega kindlaks haigusttekitava patogeeni; c) moodustab ja hooldab patogeenide ja nende tüvede ajakohastatud kogu ning hobuslaste haiguste vastaste seerumite ajakohastatud kogu; d) viib läbi erinevates laborites praegu kasutatava tehnika inventuuri, et i) pakkuda sisemise kvaliteedikontrolli jaoks välja standardteste ja testimenetlusi või võrdlusseerumeid; ii) arendada välja uusi diagnostikamenetlusi, mis teeksid hobuslaste impordi turvalisemaks ja nende ekspordi konkurentsivõimelisemaks; e) nõustab komisjoni igakülgselt kõigis aspektides, mis on seotud hobuslaste haigustega, mis on loetletud direktiivi 90/426/EMÜ A lisas või millele on viidatud direktiivi 92/65/EMÜ D lisa II peatüki A osas või mille suhtes kohaldatakse ühenduse loomatervisealaseid õigusakte; selle ülesande hulka kuulub ka nõustamine võimalike vaktsineerimiste puhul ning kaubanduse ja impordi jaoks kõige sobivamate tervisetestide leidmiseks või vastselt arendatud vaktsiinide hindamine ning nõustamine hobuslaste erinevate haiguste epidemioloogiaga seotud küsimuste puhul;
(3)

Soovitatav on säilitada erilised osamaksud ja samaväärne tonnaaž, mis on kehtestatud nõukogu määrusega (EMÜ) nr 1101/89 (4) ja komisjoni määrusega (EMÜ) nr 1102/89, (5) kuna need on osutunud tõhusaks.
(5)

Kõnealune ühine haldamine peaks tagama, et kõikidel ühenduse importijatel on võrdne ja pidev ligipääs nimetatud tariifikvootidele ning et nende kvootide jaoks sätestatud määrasid kohaldataks järjepidevalt kogu kõnealuste toodete impordi suhtes kõikidesse liikmesriikidesse kuni kvootide ammendumiseni. Süsteemi tõhususe tagamiseks tuleks liikmesriikidele anda õigus kasutada kvoodimahtu määral, mis vastab tegelikule impordile. On vaja liikmesriikide ja komisjoni tihedat koostööd ning komisjonil peab eelkõige olema võimalik jälgida kvootide ammendamise ulatust ja teavitada sellest liikmesriike. Kiiruse ja tulemuslikkuse huvides peaks liikmesriikide ja komisjoni vaheline teabevahetus toimuma võimalikult suures ulatuses elektroonilise andmeedastuse teel.
(1)

Määruse (EÜ) nr 1788/2003 artiklis 6 on sätestatud, et tootjatel võib olla kas üks või kaks individuaalset kvooti, üks tarnete ja teine müükide jaoks ning et ühed kvoodid võib teisteks kvootideks ümber arvestada ainult liikmesriigi pädev asutus tootja nõuetekohase taotluse korral.
(3)

Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetlust kohaldamata,
(7)

Komisjoni määrusega (EÜ) nr 430/2005 (millega rakendatakse nõukogu määrust (EÜ) nr 577/98 tööjõu valikvaatluse korraldamise kohta ühenduses seoses andmeedastuses alates 2006. aastast kasutatava klassifikatsiooniga ja alavalimi kasutamisega struktuuriliste muutujate kohta andmete kogumiseks) (2) on kindlaks määratud alates aastast 2006 andmeedastuseks kasutatavad koodid. Alates aastast 2009 on aga vaja koodide süsteemi muuta, et võtta arvesse kahe muutuja muutumist (kõrgeima lõpetatud haridusastme või väljaõppe valdkond ja igakuine palk põhitöökohast), kohandada vastavalt edastatavate andmete veergusid ja parandada mõningad filtrivead ja väljajätud teistes muutujates. Komisjoni määrus (EÜ) nr 430/2005 tuleks seetõttu 1. jaanuarist 2009 kehtetuks tunnistada.
2.

Käitaja, kes on kindlaks tehtud arvamuse alusel, mida on väljendanud lennuohutuskomitee Euroopa Parlamendi ja nõukogu määruse (EÜ) nr 2111/2005 (3) rakendamise raames ning mille kohaselt on asjaomase käitaja puhul vaja õhusõiduki seisuplatsil kontrollimise abil täiendavalt kontrollida asjakohaste ohutusnõuete tõhusat täitmist. See võib hõlmata käitajat, kes on välja jäetud määrusega (EÜ) nr 2111/2005 kehtestatud nimekirjast, millesse kantakse lennuettevõtjad, kelle suhtes kohaldatakse ühenduse piires tegevuskeeldu (edaspidi „ühenduse nimekiri”).
(102)

Uurimine näitas, et läbivaatamisega seotud uurimisperioodil oli dumping minimaalne. Lisaks sellele näitas uurimine, et ei ole põhjust arvata, nagu oleks Norra tootmismahtude kasv tavalisest suurem ja põhjustaks sellest tulenevalt Norra ekspordimahtude olulist suurenemist ühenduse turul. Uurimine näitas ka, et Norra ekspordihindade dumpinghinna tasemele langemise risk on lähemas tulevikus väike, peamiselt seetõttu, et sellise hinnalanguse kõige tõenäolisemaks põhjuseks peetavat olulist ületootmist ei ole ette näha. Leiti, et normaalväärtus, mis peaks tõenäoliselt jääma stabiilseks, oli läbivaatamisega seotud uurimisperioodi jooksul ekspordihinnast oluliselt madalam ja seega ei ole tõenäoline, et turu kõikuvast laadist tingitud tavalised kõrvalekalded ja sellest tingitud ekspordihinna ajutine langus põhjustaksid automaatselt dumpingu. Lõpuks leiti, et muudatuste tõttu Norra akvakultuurisektoris, mille kasumlikkus on oluliselt suurenenud ja mille aktsiatega kaubeldakse börsil, ning Norra omanikele kuuluva toodangu suure osatähtsuse tõttu ühenduse turul on dumpingu kordumine tulevikus ebatõenäoline. Kõike eelnevat arvesse võttes järeldati, et dumpingu kordumise tõenäosus on väike ning et dumpinguvastaste meetmete jätkuv kohaldamine ei ole vajalik.
(1)

Määrusega (EÜ) nr 708/2007 luuakse võõrliikide ja piirkonnast puuduvate liikide vesiviljelust reguleeriv raamistik, et hinnata ja minimeerida osutatud liikide ja nendega seotud, sihtgruppi mittekuuluvate liikide võimalikku mõju veekeskkonnale. Määruses on muu hulgas sätestatud, et tuleb vastu võtta üksikasjalikud eeskirjad kõnealuse määruse IV lisasse liikide lisamise tingimuste rakendamiseks.
(4)

Määruse (EÜ) nr 782/2003 artikliga 8 on ette nähtud, et määrust võib muuta, et võtta arvesse rahvusvahelisel tasandil, eriti Rahvusvahelises Mereorganisatsioonis (edaspidi IMO) toimuvat arengut, või et parandada kogemuste alusel määruse tõhusust.
1.

Võrgusilma mõõtmise riist a) rakendab võrgusilma suuruse mõõtmisel automaatselt pikisuunalist mõõtejõudu; b) on kahe mokaga, millest üks on fikseeritud ja teine liikuv, kumbki 2 mm paksune ümarate servadega, raadiusega 1 mm, et tagada mokkade sujuv libisemine üle niidi, nagu näidatud järgmisel joonisel; c) on elektriline või patareitoitel, viimasel juhul võimaldab teha 1 000 järjestikust võrgusilmamõõtmist, enne kui vajab laadimist; d) on võimeline rakendama võrgusilmale valitud pikisuunalist jõudu vahemikus 5–180 N täpsusega 1 N; e) on sisseehitatud süsteemiga, mis mõõdab rakendatud jõu suurust; f) on võimeline liikuva mokaga venitama mõõdetavat võrgusilma ühtlase kiirusega 300 ± 30 mm/min; g) võimaldab mõõta võrgusilmi vahemikus 10–300 mm, väikeste ja suurte võrgusilmade mõõtmiseks on mõõteriistal äravõetavad mokad; h) mõõdab täpsusega 1 mm; i) on jäiga konstruktsiooniga ega moondu raskuse mõjul; j) on kerge, kuid siiski vastupidav, ega kaalu üle 2,5 kg; k) on valmistatud materjalist, mis on merelistes tingimustes roostekindel; l) on veekindel ja tolmukindel vastavalt standardile IP56; (1) m) on vastupidav käsitsemisel temperatuurivahemikus – 10 kuni + 45 °C; n) peab hoiu- ja transporditingimustes vastu temperatuurile vahemikus – 30 kuni 70 °C; o) on kontrollitav tarkvara abil, mis peaks esitama funktsioonide menüüvaliku ja võimaldama mõõteriista sisselülitamisel sellel endal automaatselt kontrollida oma elektroonilisi ja mehhaanilisi osi; p) esitab ekraanil teate, et mõõteriist on kasutusvalmis; juhul kui ei ole, edastab veateate, sulgeb programmi ja lakkab toimimast; q) võimaldab ühe käega käsitsemist ja funktsioonidele ligipääsu väliste nuppude abil; r) näitab andmeid sisseehitatud ekraanil ja esitab iga mõõtmise tulemuse, järjest sooritatud mõõtmiste arvu ja nende keskmise väärtuse millimeetrites; s) salvestab mällu vähemalt 1 000 mõõtmise andmed, mida peab olema võimalik üle kanda arvutisse; t) omab funktsiooni, mis võimaldab arvutada võrgusilma keskmise suuruse ümardatuna lähima 0,1 millimeetrini; u) omab tarkvara, millel on funktsioon automaatselt valida iga võrgusilma pikim diagonaal ruudukujuliste silmadega võrgulina keskmise silmasuuruse arvutamiseks; v) salvestab kõigi sooritatud mõõtmiste andmed.
(3)

Komisjon vaatas kõnealuse muudatuse läbi ja järeldas, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetluskorda järgimata,
1.

Lüditud terad: terad, millelt on eemaldatud koor, või kandelehtedega terad (vt selgitavad märkused tariifirubriigis 10.03: teravili), millelt on eemaldatud kandelehed, mis on tihedalt koore küljes kinni (nt ohtelise odra puhul) või mis ümbritsevad tera nii tihedalt, et kandelehti ei ole võimalik viljapeksuga eemaldada (kaera puhul).
muud valgud peale loomsete on keelatud

c)

muud valgud peale loomsete on keelatud

c)

c)

c)

c)

c)

ex 1602

ex 1602 41

ex 1602 41 10

ex 1602 42

ex 1602 42 10

ex 1602 49

ex 1602 49 19

– – – – – – – – sisaldab toodet kergesti äratuntavatest tailihatükkidest, mille puhul ei saa nende suuruse tõttu kindlaks teha, kas need on pärit tagaosast, abaosast, seljatükist või kaelakarbonaadist, ning kus on nähtavad rasvaosakesed ja väikesed tarrendikogused

1602 49 19 9130
(82)

Eespool öeldu valguses võib järeldada, et ühenduse polüesterstaapelkiudude tootjad, sealhulgas ühenduse tootmisharu, saavad kehtivatest meetmetest kasu, kuid on ikka veel haavatavas olukorras. Vaatlusaluse perioodi jooksul on nad suutnud suurendada oma turuosa, toodangut, tootmisvõimsust, käivet ja tööhõive taset. Lisaks on nad teinud olulisi pingutusi investeerimise osas, avanud uusi tootmisettevõtteid Poolas, Rumeenias ja Bulgaarias. Lisaks on üks tähtis ketrustööstuse tarnija Tergal üle saanud oma finantsraskustest ning äriühingult saadud teabe kohaselt ei ole ta alates 2007. aasta juulist enam kaitsemeetmete menetluse all (procédure de sauvegarde). Nende varaline seisund on aga ikka veel ebakindel ja nad ei saa vastu astuda äkilisele dumpinguhinnaga impordi sissevoolule. Tollimaksu säilitamine toob ka edaspidi ühenduse tootmisharule olulist kasu ning aitab kõige tõenäolisemalt kaasa selle elujõulisuse taastamisele. See olukord on tugevaks kontrastiks varasemas uurimises saadud pildile, kus järeldati, et polüesterstaapelkiudude pakkumine ühenduse turul võib olla problemaatiline ühe ettevõtte (La Seda) ülemineku tõttu muude tööstustoodete tootmisele, et suurendada muud toodangut, ühe teise tootja (Pennine Fibers) pankroti tõttu ning Tergali endiste finantsraskuste tõttu.
Kokkumonteerimata dušinurk järgmistest osadest: — plastist dušialus järgmiste mõõtmetega: 80 (L) × 80 (S) × 10 (K) cm, — alumiiniumkarkass, — neli klaasplaati alumiiniumraamis, mõõtmetega 40 (L) × 180 (K) cm. Karkass paigaldatakse dušialuse peale ja kinnitatakse seinte külge. Kaks klaasplaati toimivad liugustena. (Vt fotot) (1)

3922 10 00
(3)

Taotlejad on esitanud esmapilgul usutavad tõendid selle kohta, et meetmete kehtestamise aluseks olnud asjaolud on muutunud ja et need muutused on püsivad. Taotlejad väitsid, et nende vaatlusaluse toote ekspordihinnad ühenduses on märkimisväärselt tõusnud ja on olulisemalt kõrgemad kui kodumaised hinnad ja tootmiskulud Norras, ning esitasid selle kohta esmapilgul usutavad tõendid. Taotlejad väitsid lisaks, et sellest tulenevalt on dumpingu tase praegu kehtivatest meetmetest oluliselt madalam, mistõttu ei ole dumpingu korvamiseks enam vajalik jätkata meetmete rakendamist praegusel tasemel. Leiti, et menetluse algatamiseks on piisavalt tõendusmaterjali.
(19)

Võttes arvesse olukorra kiireloomulisust ja vajadust viivitamatuks tegutsemiseks kõikides liikmesriikides, on asjakohane suurendada ühenduse kaasrahastamise määra kalandusfondi raames käesoleva algatuse raames vastu võetud meetmetele 95 protsendini. Samal põhjusel on oluline, et nimetatud vahendid tehakse liikmesriikidele kättesaadavaks tavalisest lühema tähtaja jooksul ning et kulud on abikõlblikud käesoleva määruse jõustumise kuupäevast alates.
(4)

Ühendus loeb oma kohuseks kaitsta mereökosüsteeme, näiteks rahusid, veealuseid kõrgendikke, süvaveekoralle, hüdrotermilisi lõõre ja käsnade kolooniaid. On olemas palju teaduslikke tõendeid selle kohta, et põhjapüügivahenditega kalapüük ohustab kõnealuste ökosüsteemide puutumatust. Ühendus on juba vastu võtnud meetmed põhjapüügipiirkondade sulgemiseks ühenduse vetes, kus leidub selliseid ökosüsteeme. Samuti on ühendus kaasa aidanud selliste meetmete vastuvõtmisele avamerepiirkondades, mis kuuluvad olemasolevate piirkondlike kalandusorganisatsioonide pädevusalasse, kellele on antud õigus põhjapüüki reguleerida. Samuti on ühendus aktiivselt kaasa aidanud uute organisatsioonide loomisele või uue korra kehtestamisele, et asjakohane piirkondlik kalanduse kaitse ja majandamine hõlmaks maailma kõiki ookeane. Siiski on olemas teatavad avamerepiirkonnad, kus sellise asutuse loomisel tekivad märkimisväärsed raskused.
2.

Toote koostis (massiprotsentides) on järgmine: kohupiim 41,7 kooritud piimast valmistatud jogurt 29,7 puuviljavalmistis 20 fruktoosisiirup 5 valgukontsentraat 2 sideaine 0,9 koor 0,7 Rasvasisaldus on 0,4 % massist. Toode on kahekihiline: ülal kohupiimamassi sisaldav valge kiht ja selle all puuviljavalmistise kiht. Toote ülemisel kihil on toorjuustu konsistents. Toode on 125 g pakendis.
Keemilistest kiududest valmistatud eri värvi trikookangast toode. Riie sobib supelkostüümide valmistamiseks. Toodet kantakse ihu peal, see ulatub rinna alaosast napilt allapoole. Kaks kolmnurkset riidetükki moodustavad toote kandmisel rindade jaoks kausid. Kumbki kahest kolmnurgast on ääristatud ühevärvilise trikookangaga ja kolmest servast palistatud. Alumise serva palistus moodustab tunneli, mida läbib elastne tekstiilnöör. Elastne tekstiilnöör on õmmeldud kummagi kolmnurga ülemise nurga külge. Kaks vertikaalset elastiknööri seotakse kinni kaela taga ja horisontaalne elastiknöör kandja seljal. (rinnahoidja) (Vt fotod nr 644 A, 644 B ja 644 C) (1)

6212 10 90
(63)

Teiseks ja hoolimata sellest, et ekspordikrediidi kava sooduslaene annavad kommertspangad, on see soodustus valitsuse finantstoetus algmääruse artikli 2 lõike 1 punkti a alapunkti iv tähenduses. RBI on avalik-õiguslik asutus, mis kuulub algmääruse artikli 1 lõikes 3 sätestatud „valitsusasutuse” määratluse alla. Ta on sajaprotsendiliselt riiklikus alluvuses, täidab riikliku poliitika (nt rahanduspoliitika) eesmärke ja tema juhtkonna nimetab ametisse India valitsus. RBI annab korraldusi eraasutustele algmääruse artikli 2 lõike 1 punkti a alapunkti iv teise lõigu tähenduses, sest kommertspangad on seotud teatud tingimustega, sealhulgas ekspordilaenude intressi ülemmääradega, mis on kohustuslikuks tehtud RBI koondringkirjades ning RBI ettekirjutustega selle kohta, et kommertspangad peavad suunama teatava summa kogulaenudest ekspordi finantseerimiseks. See ettekirjutus kohustab kommertspankasid täitma neid ülesandeid, mis on nimetatud algmääruse artikli 2 lõike 1 punkti a alapunktis i – käesoleval juhul on tegemist laenudega ekspordi soodusfinantseerimise näol. Selline otsene rahaline ülekanne laenu kujul teatavatel tingimustel kuuluks tavatingimustes valitsuse pädevusse ja siinkirjeldatud menetlus ei erine tegelikult valitsuste tavalistest menetlustest, mis on kooskõlas algmääruse artikli 2 lõike 1 punkti a alapunktiga iv. Seda subsiidiumi peetakse konkreetseks ja tasakaalustatavaks, sest soodusintressimäärad on kättesaadavad ainult seoses eksporditehingute finantseerimisega ning sõltuvad seetõttu eksporditegevusest, nagu on viidatud algmääruse artikli 3 lõike 4 punktis a.
1. Patareidega töötav seade, milles on videosignaalide taasesitamise laserlugemisseade ja värvimonitor (nn kantav DVD-pleier). Selle üldmõõtmed on 19 (pikkus) × 14,2 (laius) × 3,7 (kõrgus) cm ja mass 800 grammi. Monitor on vedelkristallkuvar (LCD) ekraani diagonaaliga 21,6 cm (8,5 tolli). Seade on kokkukäiv ja selle monitor pööratav. Seadmel on sisseehitatud kõlarid. Sellel on järgmised liidesed: — mälukaardi laienduspesad, — USB-port, — liitvideo sisend ja väljund ning — kuularite pesad. Seade loeb erinevas audio- ja videovormingus optilisi andmekandjaid (nt CD, DVD) ja pooljuht-andmekandjaid (nt USB-välkmälu).

8528 59 90
(8)

Tõrgeteta haldamise huvides peaksid impordiload kehtima üheksa kuud alates väljaandmise kuupäevast, kuid kõige kauem aasta lõpuni. Liikmesriigid peaksid väljastama litsentse vaid siis, kui komisjon on neile teatanud, et kogused on saadaval, ning kui ettevõtja suudab tõendada lepingu olemasolu ja kinnitada, kui konkreetse sättega ei ole ette nähtud vastupidist, et talle ei ole käesoleva määruse alusel varem eraldatud impordiluba asjaomaste kategooriate ja riikide jaoks. Pädevatel riiklikel asutustel peaksid sellegipoolest olema volitused pikendada importijate taotluste alusel kolme kuu võrra ja kõige rohkem kuni 31. märtsini 2010 nende litsentside kehtivust, millest vähemalt pool on taotluse esitamise kuupäevaks ära kasutatud.
2.

Hariliku kammelja püügiks kasutatava põhjapüügivõrgu võrgusilma väikseim lubatud suurus on 400 mm. Liikmesriigis, kus hariliku kammelja püügiks kasutatava põhjapüügivõrgu võrgusilma väikseim lubatud suurus enne käesoleva määruse jõustumist oli alla 400 mm, võib kammeljapüügiks kasutada ka võrke, mille võrgusilma väikseim suurus on 360 mm. Asjaomane liikmesriik peab siiski tagama, et 2009. aasta lõpuks ei kasutaks hariliku kammelja püügil väiksema kui 400 mm silmasuurusega võrke mitte enam kui 40 % kõigist kalalaevadest, kellel on luba püüda harilikku kammeljat.
Jaemüügikomplekt, kuhu kuuluvad: — sigaretikujuline elektrooniliste komponentidega seade; — kaks padrunit; — kaks laaditavat liitiumakut ja — akulaadur. Seadmel on roostevabast terasest kest mikroelektroonikalülituse ja väga tundliku anduriga, ruum akude ja ruum padruni jaoks. Mõlemal padrunil on inhalaator ja ampull. Ampull sisaldab nikotiini, sigarettide lõhnaainete segu ja tavalisi toidulisandeid. Inhalaator ja ampull on ühekorraesemed. Sissehingamisel käivitub mikroelektroonikalülitus, mis hakkab pihustama nikotiinilahust, moodustades pihustunud „suitsu”, mida suitsetaja sisse hingab.

8543 70 90
Lineaarliikumissüsteem, mis koosneb kahe soonega liugmehhanismist ja kandilisest kuullaagrikuulidega korpusest. Korpus liigub kuullaagrikuulide abil liugmehhanismi soontes. Lineaarliikumissüsteemi kasutatakse eri liiki masinates, näiteks kaupade teisaldamise seadmed, tööpingid ja DVD-pleierid.

8482 10 90
Asjaolu, et signaale ei edastata otse välisallikatest, ei välista klassifitseerimist rubriigi 8528 alla, kuna kõnealuse rubriigi monitorid võivad vastu võtta erisuguseid signaale erinevatest allikatest (vt ka HSi selgitavad märkused, rubriik 8528, punkt 3).

Kuna seade võimaldab piltide kuvamist, täidab see monitoriga sama põhifunktsiooni, mis on rubriigis 8528 nimetatud iseseisva funktsioonina.

Kuna XVI jaotise märkuse 3 kohaselt on seade tervikseade (liitmasin), tuleb seda klassifitseerida nii, nagu koosneks see ainult sellest komponendist, mis täidab seadme põhifunktsiooni.

Liikumatute piltide salvestamise, taasesitamise ja kuvamise seade (nn „digifotoraam”) üldmõõtmetega 17 (pikkus) × 12,9 (laius) × 12,3 (sügavus) cm, milles on ühes korpuses järgmised põhikomponendid:

2. Liikumatute piltide ja videopiltide salvestamise, taasesitamise ja kuvamise ning helisalvestus- ja taasesitusseade (nn „digipildiraam”) üldmõõtmetega 33 (laius) × 24,1 (kõrgus) × 4,1 (sügavus) cm, milles on ühes korpuses järgmised põhikomponendid: — vedelkristallvärvikuvar ekraani diagonaaliga 25,4 cm (10 tolli) ja lahutusvõimega 800 × 480 pikslit, — sisemälu mälumahuga 128 MB, — mälukaardipesad, — sisseehitatud kõlarid, — kaks USB-liidest ning — juhtnupud. Seade toetab järgmiseid vorminguid: — heli: MP3, — liikumatu pilt: JPEG, GIF, — videopilt: MPEG1, MPEG4, MOV, AVI. Mälukaardipesadesse saab panna erinevat liiki pooljuht-säilmäluseadmeid. Pilte saab kuvada nii üksikpiltidena, slaidiseansina kui ka pisipiltidena. Seadet saab ühendada teise sobiva seadmega, nt digikaamera, printeri või automaatse andmetöötlusseadmega.

8528 59 90
(3)

Olemasolevate ühenduse ja siseriiklike maantee- ja siseveetranspordialaste õigusaktide kohaselt teostavad liikmesriigid kontrollimisi, ülevaatusi ja inspekteerimisi, et sõidukid ja siseveelaevad vastavad neile esitatud tehnilistele omadustele ning et neil on vajalikud load ja muud dokumendid. Need kontrollimised, ülevaatused ja inspekteerimised on üldiselt jätkuvalt õigustatud, vältimaks transpordituru korralduse häireid ja tagamaks maantee- ja siseveetranspordi ohutus.
(1)

Määruse (EÜ) nr 1234/2007 (millega on alates 1. jaanuarist 2008 tunnistatud kehtetuks nõukogu määrus (EMÜ) nr 2931/79 (2) artikli 172 lõikes 1 on sätestatud, et kui eksporditakse põllumajandustooteid, mis ühenduse sõlmitud kokkulepete kohaselt võivad kolmandasse riiki impordil kuuluda erirežiimi alla, kui teatavad tingimused on täidetud, peavad liikmesriikide pädevad asutused nõudmisel ja asjakohase kontrolli järel välja andma tingimuste täitmist tõendava dokumendi. Kooskõlas kõnealuse määrusega nõutakse komisjoni määrustes (EMÜ) nr 2968/79 (3) ja (EMÜ) nr 1552/80, (4) et eksportijad esitaksid sertifikaadi, mis tõendab asjaomase juustu vastavust nimetatud määrustes sätestatud mõistele, et kasutada vaba ja piiramatut juurdepääsu vastavalt USA ja Austraalia turgudele.
(7)

Menetluse lihtsustamise huvides on vaja seoses riiklike programmide täitmisega kehtestada liikmesriikidele aastaeelarve prognoosi esitamise eeskirjad ja vorm. Abikõlblikena tuleks käsitada ainult kulusid, mis on otseselt seotud riiklike programmide rakendamisega ja mida liikmesriigid on nõuetekohaselt põhjendanud ja tegelikult kandnud. Sellega seoses on samuti asjakohane selgitada partnerite ja alltöövõtjate rolli ja kohustusi riiklike programmide rakendamisel.